medieval-data/medieval-latin-ner-HOME-Alcar huggingface dataset:
Philippus , comes Flandrie , concedit ne consuetudinem persolvamus in terra sua ( a ) . Philippus , Dei gratia comes Flandrie et Viromandie , omnibus ministris et prepositis suis totius Flandrie et Viromandie , salutem . Sciatis me concessisse in elemosinam domino Petro abbati Pontiniacensi , pro animabus antecessorum meorum et mea , quod monachi et conversi de Pontiniaco et omnes res eorum quas ad proprios usus emerint , sint quiete de theloneo et passagio et pontagio et omni consuetudine per omnes terras meas . Qua de re prohibeo quod nullus super hoc predictos fratres vexare vel disturbare presumat . Nec paciamini quod aliquis eis vel eorum rebus aliquam faciat injuriam vel contumeliam et , si quis eis aliquam fecerit injuriam , sine dilatione eis plenam justiciam faciatis .
Fraerius de Munsterulo concedit nobis omnem libertatem in terra sua ( b ) . In nomine sancte et individue Trinitatis . Ego Hugo , Dei gratia Senonensis archiepiscopus , notum fieri volo presentibus et futuris quod Fraerius de Munsterulo donavit atque concessit in perpetuum ecclesie Sancte Marie Pontiniacensis et fratribus in ea Deo servientibus ut nec pedagium nec salagium nec omnino consuetudinem tribuant predicti fratres de rebus suis in omni potestate predicti Fraerii , sive apud Munsterulum sive alibi , quaquaversum potestas ipsius extenditur , sive in terra sive in aqua , sed res eorum , qualescumque sint , transitum quietum et ab omni consuetudine liberum per omnem jamdicti Fraerii potestatem , tam in terra quam in aqua , habeant in perpetuum . Hoc donum fecit similiter et laudavit Aluisis , uxor ipsius Fraerii . Propter hoc etiam donum sive concessionem receperunt ipse Fraerius et Aluisis uxor ipsius a fratribus memoratis XL solidos de benefitio et caritate domus Pontiniacensis . Testes hujus rei sunt : Fraerius de Sancto Valeriano , Hugo de Belviderio , Roscelinus frater ejus , Guibertus de Conis , Thecelinus decanus Conarum et Garnerius nepos ejus et Rainaudus capellanus Sancte Marie de Munsterulo . Actum anno ab Incarnatione Domini M ° CO LX ° VIO .
Ludovicus , rex Francorum , de eadem libertate ( ° ) . In nomine sancte et individue Trinitatis , amen . Si precibus ecclesiasticis , quando pro suis vel pauperum Christi molestiis vel indigentiis nos appetunt , diligenter obtemperamus , non solum in hoc regium morem exercemus , verum etiam ipsum matris Ecclesie sponsum ad nostri misericordiam summopere coartamus . Ego igitur Ludovicus , Dei gratia in regem Francorum sublimatus , notum fieri volo tam futuris quam et instantibus quod religiosis ecclesiis , Cistellensi videlicet , Pontiniacensi et Clarevallensi ceterisque omnibus ex eisdem prodeuntibus , annuente regina et karissimo filio nostro Ludovico jam in regem sublimato , donamus et in perpetuum concedimus ut nullus publicus judex , nullus prepositus , nullus insuper ministerialium nostrorum exigat vel requirat sive ab ipsis sive ab earundem famulis in propriis silicet ( sic ) rebus pedagium , rotaticum , theloneum vel aliquas alias consuetudines , sed liberi et quieti , tam per terram quam per aquam ab omni consuetudine eant vel redeant . Quod ne valeat oblivione deleri , scripto commendavimus et , ne possit a posteris infrangi , sigilli nostri auctoritate et nominis nostri karactere subter firmavimus . Actum Parisius publice , in palatio nostro , anno incarnati Verbi MO ce xxx ° v ° , astantibus in palatio nostro quorum nomina subtitulata sunt et signa : S . Radulphi dapiferis ( a ) , Viromandorum comitis . S . Guillelmis buticularii .
Ludovicus , Dei gratia Francorum rex , omnibus prepositis et ministerialibus suis , ubicunque in terra nostra sint , salutem . Notum vobis esse volumus quod monachis de Pontigniaco , pro peccatorum nostrorum remissione , dedimus et concessimus quod quicquid per terram nostram duci vel deferri faciant , nunquam inde aliquam consuetudinem tribuant . Unde precipimus vobis ut , ubicunque res ipsorum per terram nostram transierint , nullo modo aliquam ab eis consuetudinem exigatis , immo prorsus quietos cum omnibus rebus suis transire dimittatis et quicquid ipsi vobis dixerint , verum esse non ambigatis ; nec Senonensis prepositus de eorum porcis pasnagium unquam capiat . Valete .
De compositione inter domum Pontiniaci et domum Vallis lucentis ( a ) . Notum sit omnibus ad quos hujus pagine scriptum ( 4 ) pervenerit , quod inter domum Pontiniaci et domum Vallis lucentis aliquanto tempore controversia dissentionis extiterit super quodam nemore quod vocatur Eslurgeiz ( c ) , eo quod pars utraque ipsum nemus , jure emptionis , sibi in proprietatem vindicare videretur . Igitur post longa litigia , utraque pars meliore spiritu ad concordiam , ut decebat , provocata , mediante domno Guidone abbate Prulliacensi , illam contentionem flnali pace hoc modo terminavit . Placuit itaque eis et utrique parti convenit ut predictum nemus de Eslurgeiz a ceteris contiguis nemoribus per certas ex se ipsis personas , que et hic nominate sunt , disterminaretur et consequenter in partes congruas divideretur ; et sic utreque domui suis rebus adherens porcio assignaretur . Quod et factum est . Nam ex parte Pontiniaci , Milo de Regni , monachus , et Humbertus de Burs et Theobaudus , porcarius , conversi ; ex parte vero Vallis lucentis , Fontius ( d ) de Regni , monachus , Gauterius rotarius et Andreas de Cerilli , conversi , constituti sunt , qui de predicto nemore , partibus factis et distributis , fossis factis et acervis lapidum , evidentes apposuere metas inter utriusque domus possessiones et jura . Tandem ut illa in perpetuum rata haberetur compositio , eandem que concordi assensu facta est , limitationem utriusque domus tam abbas quam conventus approbavit scriptoque per cirographum in eisdem verbis diviso et sigillato ad mutue pacis custodiam in testimonium fieri consentit , anno ab Incarnatione Domini MO CO LXXX0 vo , domno Ulrico , tunc abbate de Valle lucenti , et prior ejus , Radulfo , et domno Mainardo , tunc abbate Pontiniaci , et prior ejus , Willelmo , cum suis , cum dictum est , firmo assensu in id ipsum concordantibus .
Idem de eodem ( b ) . In nomine sancte et individue Trinitatis , amen . Philippus , Dei gratia Francorum rex . Noverint universi presentes pariter et futuri quod nos , divine pietatis intuitu et ob remedium anime patris nostri et predecessorum nostrorum , monasterium Pontiniacense cum omnibus pertinentiis suis , quecumque et ubicumque sunt in regno nostro , sub cura et protectione nostra suscipientes , universa que in presentiarum possident vel acquisituri sunt , salvo alieno jure , eidem monasterio et fratribus ibidem Deo servientibus et deinceps servituris benigne concedimus . Preterea immunitates eidem monasterio et aliis monasteriis ad illud pertinentibus , pia liberalitate , $ donamus a predecessoribus nostris ipsis concessas , videlicet ut nullus publicus judex , nullus prepositus , nullus insuper ministeralium nostrorum exigat vel requirat sive ab ipsis sive ab eorumdem famulis in propriis scilicet rebus pedagium , rotagium , theloneum vel alias aliquas consuetudines , sed liberi et quieti , tam per terram quam per aquam , ab omni consuetudine eant vel redeant . Que omnia , ut perpetuam stabilitatem obtineant , presentem paginam sigilli nostris ( a ) auctoritate ac regii nominis karactere subter annotato precipimus confirmari . Actum apud Fontem Blaaudi , anno incarnati Verbi Mo CO LXXXIo , regni nostri anno secundo , astantibus in palatio nostro quorum nomina supposita sunt et signa : S . comitis Theobaldi , dapiferi nostri . S . Guidonis buticularii . S . Radulphi constabularii . Data per manum Guidonis ( b ) cancellarii .
Ludovicus , Dei gratia rex Francorum et dux Aquitanorum , universis prepositis et ministerialibus nostris salutem . Universitati vestre mandando precipimus ut de omnibus quecunque ministri ecclesie Pontiniacensis ad usus religiosorum ibidem Deo servientium sive per terram sive per aquam deferent aut deferri facient , nullam penitus consuetudinem exigatis , sed omnia ea quiete et libere transire permittatis neque eorum ministris aliquam molestiam inferatis vel ab alio inferri patiamini . Valete .
Ludovicus rex de eodem ( e ) . Ludovicus , Dei gratia Francorum rex , ballivis , prepositis , majoribus suis et omnibus ad quos littere presentes pervenerint , salutem . Mandamus vobis quatinus monasterium Pontiniacense personasque ejusdem monasterii cum ejus pertinentiis in ballivis et potestatibus vestris existentes per jus manu teneatis et conservetis nec eas gravari seu molestari indebite permittatis . Ad hec cum inclite recordationis rex Philippus , avus noster , dicto monasterio concesserit , prout in ipsius privilegio continetur , « ut nullus publicus judex etc . eant et redeant . » ( 2 ) , nos istud idem dicto monasterio et monachis ejusdem monasterii concedimus ( d ) , sicut usi sunt pacifice et quiete . Actum apud Rocam de Glun , anno Domini M ° CCO XLO VIII0 , mense julio .
Henricus , rex Anglorum et dux Normannorum et Aquitanorum et comes Andegavensis , vicariis et omnibus ministris suis Normannie et portuum maris , salutem . Precipio quod omne conredium et omnes res abbatis de Pontineo et monachorum suorum quas homines sui affidare poterint se emisse ad victum vel vestitum vel necessaria abbatis et monachorum , sint in pace et quiete de theloneo et passagio et aliis consuetudinibus infra aquam et extra ; et nullus eos vel res suas super hoc injuste disturbet super decem libras forisfacture . Testis : cancellarius ( 3 ) , apud Rademors .
In nomine sancte et individue Trinitatis , amen . Ludovicus , Dei gratia Francorum rex . Eorum qui se divinis mancipaverunt obsequiis quieti providere regia nostra sollicitudo summopere debet curare , quatinus orationum quas ad Deum incessanter fundunt effici mereamur participes . Qua consideratione , notum fieri volumus universis presentibus pariter ac futuris quod P [ etro ] , abbati Pontiniaci , et conventui fratrum ibi Deo serventium quecumque in presentiarum possident , libere et quiete in perpetuum tenenda concedimus et confirmamus , salvo jure alieno . Et ne super justis eorumdem fratrum possessionibus aliquis de cetero controversiam movere presumat , cartam presentem sigilli nostri auctoritate ac regii nominis subter annotato karactere communimus . Actum publice Autisiodori , anno incarnati Verbi MO CO LXXO VIIO , astantibus in palatio nostro quorum supposita sunt nomina et signa : S . comitis Theobaudi , dapiferi nostri . ? S . Guidonis buticularii . ? S . Reginaldi camerarii .
Guillelmus Nevoes et Johannes de Regniaco quitaverunt nobis XLV solidos et X sextarios bladi ( a ) . Omnibus presentes litteras inspecturis , magister Odo Senonensis officialis , salutem in Domino . Noverint universi quod Guillelmus Neuoes de Sancto Medardo justa Villam Mauri et Johannes de Regniaco , filius defuncti Tyerrici Chauderon militis , armigeri , in nostra presentia constituti , recognoverunt se quadraginta quinque solidos tur . annui census , quos habere dicebant in nemore fratrum Pontigniaci quod Valliis Gomeri vulgaliter appelatur , videlicet dictus Guillelmus triginta tres solidos et novem denarios , et decem sextarios ad mensuram Ville Mauri , annuatim percipiendos - medietatem ordei et medietatem siliginis - de triginta sextariis bladi quos se dicebat habere annuatim in prioratu Sancti Flaviti de Villa Mauri ; et omnimodam justiciam et omnem dominium et quicquid juris habebat vel habere poterat in dictis triginta tribus solidis et novem denariis census predicti et in dictis decem sextariis bladi annui redditus , pro sue anime remedio et salute , Deo et ecclesie Beate Marie Pontigniaci in puram et perpetuam elemosinam contulisse , concessisse et quitasse ; et prenominatus Johannes , filius dicti defuncti Tierrici , undecim solidos et tres denarios de quadraginta quinque solidis dicti census residuos abbati et conventui Pontigniaci vendidisse et in perpetuum quitasse pro viginti quinque libris pruv . , suis quitis et in pecunia numerata jam solutis , et de quibus dictos abbatem et conventum et eorum ecclesiam in perpetuum quitavit , renuntians exceptioni non numerate et non solute sibi pecunie supradicte ; fiduciantes in manu nostra quod contra venditionem , concessionem , quitationem et donum predicta non venient per se vel per alium in futurum et quod omnia premissa data , vendita , concessa et quitata , ut dictum est supra , dictis abbati et conventui liberabunt , defendent et garantizabunt erga omnes et quod reddent omnia dampna et deperdita que ipsi haberent occasione defectus garentie , defensionis et liberationis predictarum non factarum . Garnerus vero miles de Villa Mauri , dictus Chauderons , qui dicebat se esse dictorum quadraginta quinque solidorum dominum feodalem , et prefatus Johannes filius dicti defuncti Tierrici , qui dicebat se esse secundum dominum feodalem de dictis triginta tribus solidis novem denariis dicti census , venditionem , donum , ccncessionem et quitationem predicta coram nobis laudaverunt , voluerunt et concesserunt ; et quitaverunt in perpetuum dictis abbati et conventui quicquid juris habebant in toto censu superius nominato , ratione feodi sive alia ratione quacumque , fiduciantes in manu nostra quod contra omnia premissa non venient , per se vel per alium , in futurum . Prefatus autem Guillelmus , fide data , promisit quod donum , concessionem et quitationem predicta a Maria uxore sua laudari faciet et concedi spontanea , non coacta , et renuntiari omni juri quod habebat in premissis omnibus rebus , ab ipso Guillelmo datis et concessis ac quitatis abbati et conventui predictis , ratione dotis , acquisitionis seu quibuslibet ex causis . Actum anno gracie M ° CCO xxx ° ix ° , mense septembri .
Johannes de Regniaco concedit venditionem quam fecit N ovoetus ( a ) . Omnibus presentes litteras inspecturis , officialis curie Trecensis , salutem in Domino . Noverint universi quod , in nostra presentia constituti , Johannes de Regniaco , armiger , et domicella Emelina de Fontanis , uxor ejus , sponte et provide talem venditionem sive donum quam vel quod Novoetus ( 6 ) fecit abbati et conventui de Pontigniaco de quadam censiva quam tenebat in nemore de Vaugomer , movente ex parte dicti Johannis , ut dicebant Johannes et uxor ejus , laudaverunt , approbaverunt , et concesserunt predicti Johannes ( c ) et ejus uxor dictis abbati et conventui in perpetuum possidendam et tenendam ab eisdem abbate et conventu in recompensationem aliquorum bonorum ab eisdem abbate et conventu receptorum ; promittentes quod contra dictam venditionem sive donationem , ratione feodi sive aliqua alia ratione , per se vel per alios non venient . Laudavit etiam , concessit et approbavit predicta Emelina venditionem quam fecit prefatus Johannes armiger , maritus ejus , dictis abbati et conventui Pontiniacensi de undecim solidis et tribus denariis quod ( d ) idem Johannes , jure hereditario , habebat , prout dicebat , in censiva dicti nemoris de Valgomer ; renuntians spontanea , non coacta , omni juri quod in supradictis rebus habebat vel habere poterat ratione dotis , acquisitionis seu a quibuslibet aliis ex causis ; et promittens quod contra predictas venditiones tam prenominati Guillelmi dicti Nevoes , quam Johannis mariti sui , per se vel per alium non veniet in futurum . In cujus rei testimonium , presentibus litteris sigillum curie Trecensis duximus apponendum . Datum anno Domini M ° CCO L ° IIo , mense aprili .
Iterus miles de Sontor dedit nobis unum sextarium frumenti ( a ) . Omnibus presentes litteras inspecturis , omcialis curie Brienonensis , in Domino salutem . Noverint universi quod , in nostra presentia constitutus , Yterus miles de Sontor , filius defuncti de Sontor militis , sanus et compos mentis sue dedit et concessit ecclesie et conventui Beate Marie Pontiniacensis , pro pictancia conventui facienda , unum sextarium frumenti ad mensuram de Boilliaco , pro anniversario dicti Guidonis patris sui in dicta ecclesia singulis annis faciendo . Quod frumentum prefatus Yterus voluit et concessit quod capiatur in parte sua de terciis de Boilliaco singulis annis in festo beati Remigii , quando sacrista Pontiniacensis bladum recipit quod ei debetur in terciis supradictis ; promittens per fidem suam quod contra dictam donationem per se vel per alium non veniet in futurum et quod dictam elemosinam garantizabit bona fide ecclesie et conventui supradictis , et , quantum ad hoc , ipse Yterus juridictioni curie Brienonensis , quousque eat vel maneat , se subposuit . Actum anno Domini M ° ccO XL ° vo , mense januario .
Girardus Polete et ejus liberi quitaverunt quatuor bichetos avene ( b ) . Omnibus presentes litteras inspecturis , R . , decanus Sancti Florentini , salutem in Domino . Noveritis quod , cum inter religiosos viros , abbatem et conventum Pontiniaci , ex una parte , et dominum Girardum , dictum Polete , de Venesiaco , militem , ac ejus liberos , ex altera , querela sive contentio fuisset diutius agitata super eo quod ipsi abbas et conventus petebant a predicto Girardo et ejus liberis quasdam costumas sitas apud Turniacum , in loco sive juxta locum qui Cortisiel nominatur , videlicet quatuor bichetos avene et duos solidos turonensium , de quibus costumis abbas et conventus predicti fuerant longo tempore , ut dicebant , per eos in debites spoliati , tandem in nostra presentia constituti , dictus Girardus miles et Remigius clericus , Johannes , Petrus et Odo , fratres , ipsius liberi , bonorum virorum ducti consilio , cognita super premissis plenius veritate , predictas costumas , tanquam ad jus et proprietatem Pontiniaci pertinentes , quitas et liberas dictis Pontiniacensibus dimiserunt , perpetuo jure , pacifice possidendas ; renuntiantes penitus et expresse omnibus positionibus , exceptionibus , allegationibus cunctisque aliis circumstantiis tam juris quam facti per quas posset dicta quitatio revocari ; et promittentes , bona fide quam in manu nostra super hoc corporaliter prestiterunt , contra dictam quitationem , per se vel per alium in perpetuum non venire , et quantum ad hoc , juridictioni nostre supposuerunt se Girardus miles et omnes liberi ejus superius nominati , ut , si contra predicta vel aliqua de predictis contingeret eos venire , nos possemus in ipsos , ubicumque se transferrent vel facerent mansionem , excommunicationis sententiam promulgare . In cujus rei testimonium , ad petitionem predictorum Girardi et liberorum ejus , presentibus litteris sigillum nostrum duximus apponendum . Actum anno Domini MO CCO LO vi ° , mense augusto .
De Gofrido Rigaut ( a ) . Ego Manasses , Dei gratia Trecensis episcopus , notum presentibus et futuris quod Jofridus Rigauz , miles , et Hemelina , uxor ejus , quietas clamaverunt omnes querelas quas habebant erga religiosos fratres Pontiniacenses , salvo censu ipsius Jofridi . Confessa est etiam coram me predicta Hemelina quod , antequam ipsa de utero matris sue prodiuisset , predicti fratres super eisdem querelis investiti fuerant . Hujus rei testes sunt : Manasses , Trecensis archidiaconus ; Radulfus de Marigniaco , capellanus ; Odo de Sancto Fideolo , miles ; Hugo Guerre , miles ; Milo , filius marescalli ; Iterus de Villa Mauri .
De decima quam Guido et Petrus , clerici , de Legniaco Castro , fratres , habebant in parrochia de Montigniaco ( a ) . Omnibus presentes litteras inspecturis , magister G [ uido ] officialis curie Autissiodorensis , salutem in Domino . Noverint universi quod Guido et Petrus , clerici , de Legniaco Castro , fratres vicecomitis ejusdem castri , in nostra presentia constituti , confessi sunt quod nobilis mulier Johanna vicecomitissa de Legniaco , eorumdem Guidonis et Petri avia , eis dedisset totam decimam suam de Montigniaco , exceptis duobus frumenti quos prius dederat et concesserat annuatim percipiendos videlicet monialibus de Insulis Beate Marie unum sextarium et ecclesie Pontiniacensi unum pro una lampade . Sciendum quod dicta vicecomitissa dedit dictam decimam predictis clericis Guidoni et Petro tali conditione quod illam tenerent et possiderent ad vitam suam ; post obitum vero ipsorum supradicta decima ecclesie Pontiniacensi remaneret in perpetuum pacifice possidenda . Cum igitur prefati clerici prefatam decimam tenerent et possiderent , ipsam fratribus Pontiniacensibus impignoraverunt pro viginti libris turonensium ad usus et consuetudines autissiodorenses . In cujus rei testimonium , ad petitionem dictorum clericorum Guidonis et Petri , presentes litteras sigilli nostri munimine fecimus roborari . Actum anno Domini M ° ceO xxxo septimo , mense novembri .
Omnibus ( a ) presentes litteras inspecturis , magister Nicholaus oflicialis Trecensis , salutem in Domino . Noverit universitas vestra quod , in nostra presentia constitutus , Guido de Clareio , canonicus Beati Stephani Trecensis , recognovit et confessus est coram nobis se dedisse et concessisse abbati et conventui de Pontigniaco in puram et perpetuam elemosinam duos modios avene , ad mensuram Legniaci , annui et perpetui redditus , percipiendos , videlicet unum in decima bladi et vini de Laigniaco et alium in terragio et costumis et in furno de Meriaco Servo . In cujus rei testimonium , presentibus litteris , ad petitionem dicti Guidonis , sigillum curie Trecensis duximus apponendum . Actum anno Domini MO ceO XLO IIIO , mense octobri .
Alia de eodem ( a ) . Omnibus presentes litteras inspecturis , magister Nicholaus oflicialis Trecensis , salutem in Domino . Noverit universitas vestra quod , in nostra presentia constitutus , Guido de Clareio , canonicus Beati Stephani Trecensis , recognovit et confessus est coram nobis se dedisse et concessisse abbati et conventui de Pontigniaco totam decimam bladi et vini quam habebat , ut dicebat , apud Laigniacum Castrum , in puram et perpetuam elemosinam , que decima quondam fuit , ut etiam dicebat , domine Johanne , ave sue , quondam de Laigniaco Castro vicecomitissa . In cujus rei testimonium , presentibus litteris sigillum Trecensis curie duximus apponendum . Actum anno Domini MO CCO XLO tercio , mense octobri .
Yterius Gavarz et Margareta , uxor ejus , dederunt nobis unum sextarium ordei ( b ) . Omnibus presentes litteras inspecturis , magister Johannes officialis Brienonensis , salutem in Domino . Noverint universi quod , in nostra presentia constituti , Yterus Gavarz , domicellus de Boiliaco ( c ) , et Margareta uxor ejus recognoverunt se dedisse in puram et perpetuam elemosinam pro remedio animarum suarum ecclesie Pontiniacensi et fratribus ibidem Deo servientibus unum sextarium ordei de septem sextariis bladi qui debebantur eisdem in molendino de Friquenbaut . Quitaverunt etiam dictus armiger et uxor ejus coram nobis dictos fratres de omnibus contentionibus et querelis quas habuerunt usque in odiernum diem adversus ecclesiam Pontiniacensem occasione nemoris de Revisiaco et occasione locorum qui dicuntur li mors de Elmenchiun ; fide prestita in manu nostra promittentes quod contra dictam donationem et quitationem per se vel per alios non venient in futurum . Dicta vero Margareta dictam donationem et quitationem , fide interposita , fecit et laudavit spontanea , non coacta , renuntians omni juri quod habere se credebat in supradictis rebus ratione dotis sive alia quacumque ratione . Ipsi vero dictus armiger sive domicellus et uxor ejus supposuerunt se , quantum ad hoc , juridictioni nostre , ubicumque suam transtulerint mansionem . In cujus rei testimonium , presens scriptum sigilli nostri appositione duximus roborandum . Actum anno Domini M ° cc ° xxx ° ix ° .
Adelina , relicta Gaufridi militis de Boilliaco , Milo , Yterius et Agnes , liberi eorum , dederunt nobis unum sextarium frumenti ( a ) . Omnibus presentes litteras inspecturis , oflicialis curie Brienonensis , in Domino salutem . Noverint universi quod , in nostra presentia constituti , Adelina , relicta domini Gaufridi de Bolliaco militis , Milo , Yterus , Guido et Agnes , liberi dictorum Gaufridi et Adeline , in bona valetudine existentes , dederunt et concesserunt in perpetuam elemosinam ecclesie et conventui Beate Marie Pontiniacensis , pro pictancia conventui facienda , unum sextarium frumenti pro anniversario dicti domini Gaufridi in dicta ecclesia faciendo . Voluerunt siquidem prefata Adelina et ejus liberi quod dictum frumentum capiatur in eorum grangia de Boilliaco , ad mensuram dicte ville , singulis annis in festo beati Remigii , quamdiu vixerit nobilis mulier Beatrix de Vanlaie , relicta Yterii de Boilliaco militis , quondam fratris dicti Gaufridi militis . Et post decessum dicte Beatricis , dicti donatores voluerunt et concesserunt quod dictum frumentum capiatur in molendino de Friquenballt , in parte redditus dictorum donatorum , que pars reddituum ad ipsos donatores reverti debet jure hereditano post mortem Beatricis supradicte ; promittentes per fidem suam dicti donatores quod contra dictam donationem factam per se vel per alium non venient in futurum et quod super dicta donatione facta prefatis ecclesie et conventui portabunt garentiam bona fide . Et quantum ad hoc , juridictioni curie Brienonensis , quousque eant vel maneant , se supposuerunt . Actum anno Domini M ° cc ° XL ° v ° , mense januario .
Guillelmus de Socci concedit nobis ut , quemadmodum percipiamus duas partes in terciis de Montigniaco , ita de laudibus etc . ( a ) . Omnibus presentes litteras inspecturis , officialis curie Autissiodorensis , salutem in Domino . Noveritis quod , cum inter religiosos viros abbatem et conventum Pontiniacensem , ex una parte , et dominum Guillelmum de Socci , militem , ex altera , sicut audivimus , questio verteretur super eo quod dicti abbas et conventus ab eodem milite petebant ut , quemadmodum duas partes ipsi percipiunt in terciis de Montigniaco quas domina Gila de Boi ( b ) eisdem in perpetuam dederat elemosinam , ita due partes traderentur illis tam de laudibus quam de ventis ; quod dictus miles aliquamdiu contradixit , tandem ipse , cognita plenius veritate , animae sue saluti providens et injurari super hoc dictis Pontiniacensibus ulterius non attemptans , in nostra constitutus presentia , recognovit quod abbas et conventus predicti loci ( c ) cum illis duabus partibus quas recipiunt et possident in dictis terciis , debent de jure recipere et habere similiter duas partes tam de laudibus quam de ventis . Ipse vero miles cum tercia parte tantum hujusmodi proventum reliquam terciam partem debet recipere terciarum , protestans publice coram nobis quod in predictis duabus partibus terciarum et proventuum predictorum nullum jus penitus reclamabat et , si quid forte juris habebat vel habere poterat in eisdem , totum , pro salute anime sue , pro se et heredibus suis dedit et quitavit ecclesie supradicte , promittens quod in dictis duabus partibus , per se vel per alium , nichil de cetero reclamabit . Illas autem duas partes terciarum quam proventuum a modo in pace recipient dicti fratres et de eis suam facere poterunt voluntatem , dare , vendere , commutare et admodiare cuicumque voluerint , sine prejudicio alicujus et quandocumque sibi viderint expedire . Ad preces vero et instantiam dicti militis , concesserunt dicti Pontiniacenses Chardeto de Montigniaco , ex mera gratia , non de jure , ut , pro eo quod in eadem villa , tanquam eorum ministerialis , per prestitum juramentum jus ipsorum fideliter se servaturum promisit , omnium mercationum que in predicto illorum dominio evenerint , partem laudis sive vente que eos debet contingere , ipse , quamdiu vixerit , accipiat pro mercede , ita tamen quod post obitum ejus nullus alius in hoc jus aliquod possit vel debeat reclamare . In cujus rei testimonium , ad petitionem partium predictarum , sigillum curie decani Autissiodorensis presentibus duximus apponendum . Actum anno Domini MO CCO LO quarto , mense januario .
Anselinus de Flaciaco et Contesse ejus uxor concedunt elemosinam quam fecit Anselinus de Racines , scilicet tria sextaria bladi apud Corsant ( a ) . Omnibus presentes litteras inspecturis , magister Johannes officialis Brienonensis , salutem in Domino . Noveritis quod , in nostra presentia constituti , Anselinus , miles de Flaciaco , et Contesse uxor ejus voluerunt , laudaverunt et concesserunt donationem trium sextariorum bladi , videlicet unius sextarii frumenti et alterius sextarii ( b ) et tercii sextarii avene , quos sextarios Anselinus , domicellus de Racines , frater dicte Contesse , dedit in puram et perpetuam elemosinam ecclesie Pontiniacensi et fratribus ibidem Deo servientibus percipiendos , de triennio in triennium , in decima de Corsant . Preterea obligaverunt se prefati Anselinus miles et Contesse uxor ejus ut nos possemus eos excommunicationis vinculo innodare , si aliquando , ubicumque essent mansionarii , contra predictam donationem venire presumerent vel in aliquo impedirent . In cujus rei testimonium , presentibus sigillum nostrum duximus apponendum . Actum anno Domini MO CC ° XXXO IXO .
Domina Petronilla de Villiaco dedit nobis dimidium modium frumenti et unum dimidium avene in grangia sua de Chanloto ( c ) . Omnibus presentes litteras inspecturis , frater Petrus , dictus prior fratrum predicatorum de Sancto Paulo , et Radulfus , canonicus Trecensis , executores testamenti pie memorie Petronille , domine de Viliaco et de Chanloto , salutem in Domino . Noveritis quod , in nostra presentia constituta , Petronilla , de Viliaco et de Chanloto domina , dedit et concessit Deo et ecclesie Pontiniacensi , pro remedio anime sue et antecessorum suorum , in puram et perpetuam elemosinam dimidium modium frumenti et dimidium modium avene , percipienda singulis annis in octabis omnium Sanctorum in grangia sua de Chanloto ad mensuram de Chanloto . Quod donum juste et pie collatum dominus Odo Ragoz et domina Aaliz uxor ejus , filia dicte Petronille , in presentia nostra constituti , voluerunt communi assensu , laudaverunt et concesserunt et in perpetuum contra omnes garantire promiserunt . In cujus rei testimonium , presentibus litteris sigilla nostra duximus apponendum . Actum anno Domini MOCCO tricesimo sexto , mense ( a ) februario .
Johannes , vicecomes Joviniaci , dedit nobis totam decimam quam habebat in parrochia de Brion ( b ) . $ Omnibus presentes litteras inspecturis , magister Michael officialis Senonensis , salutem in Domino . Noverint universi quod , in presentia nostra constitutus , Johannes vicecomes Jovigniaci recognovit se viris religiosis abbati et conventui Pontiniacensi totam decimam quam habebat in parrochia de Brione , excepto dimidio modio bladi quod jam eisdem monachis in puram et perpetuam elemosinam contulerat , ut dicebat , vendidisse pro centum libris pruvinensium fortium sibi solutis ; promittens , fide media , se dictis monachis super hoc garentiam perpetuam portaturum et se in dicta decima nichil de cetero reclamaturum . Edelina vero , nobilis mulier , uxor ejusdem vicecomitis , dictam venditionem laudavit , voluit et concessit , renuntians , fide media , omni juri quod in dicta decima habebat ratione dotis , hereditatis seu quacumque alia ratione ; et fiduciavit quod hoc faciebat spontanea voluntate , non coacta , sicut nobis constitit per litteras dilecti nostri decani Riparie , quem specialiter ad hoc vice nostra misimus audiendum . De dicta vero garentia , ut dictum est , portanda et de dampnis eisdem monachis resarciendis , si aliqua incurerent pro defectu . garentie , Bosserius de Jovigniaco , miles , Lucrator de Malleio Regis et Jaquinus , filius ejusdem vicecomitis , se coram nobis plegios obligarunt ; qui Jaquinus dictam venditionem laudavit , voluit et concessit . In cujus rei memoriam et testimonium , presentes litteras , ad petition em partium , sine prejudicio alterius , sigillo Senonensis curie fecimus roboran . Actum anno Domini M ° CCO XXO VO , mense octobri .
De eodem ( a ) . Omnibus presentes litteras inspecturis , magister Michael , officialis Senonensis , salutem in Domino . Noverint universi quod , in presentia nostra constitutus , vir nobilis Johannes vicecomes Joviniaci recognovit se in puram et perpetuam elemosinam contulisse ecclesie Pontiniacensi dimidium modium bladi , videlicet duos sextarios frumenti , duos sextarios ordei et residuum avene , percipiendum singulis annis in decima sua de Brione . Hanc autem donationem laudaverunt , voluerunt et concesserunt Jaquinus , filius dicti vicecomitis , coram nobis et Edelina , nobilis mulier , uxor ejusdem vicecomitis , coram dilecto nostro decano Riparie , quem specialiter vice nostra ad hoc misimus audiendum . In cujus rei memoriam et testimonium , presentes litteras , ad petitionem partium , sine prejudicio alterius , sigillo Senonensis curie fecimus roborari . Actum anno Domini MO CCO XXO .
Littere Henrici , filii predicti Henrici . Quod in terra ejus nullam consuetudinem reddamus . Henricus , rex Anglorum et dux Normannorum et Aquitanorum et comes Andegavensis , vicariis et omnibus ministris suis Normannie et portuum maris , salutem . Precipio quod omne conredium et omnes res abbatis de Pontineo et monachorum suorum quas homines sui affidare poterint se emisse ad victum vel vestitum vel necessaria abbatis et monachorum , sint in pace et quiete de theloneo et passagio et aliis consuetudinibus infra aquam et extra ; et nullus eos vel res suas super hoc injuste disturbet super decem libras forisfacture . Testis : cancellarius ( 3 ) , apud Rademors .
De Petro de Regniaco ( b ) . Manasses , Dei gratia Trecensis episcopus , omnibus ad quos littere iste pervenerint in perpetuum . Noverit universitas vestra quod Petrus de Regniaco , penitentia ductus , quod ecclesie Pontiniaci dampna et injurias sepius intulerat , dimisit eidem ecclesie v solidos annui census de xxv solidis quos eadem ei annuatim debebat ecclesia . Hoc laudavit Jofridus Chauderons , miles , et filii ejus , Garnerius et Theodericus . Illud idem lau- davit Jofridus Rigauz , miles , et Hemelina , uxor ejus , et Felisius , eorum | filius . Quod ne a posteris incognitum deleatur , sigilli nostri appositione duximus confirmandum . Hujus rei testes sunt : Rainardus presbiter , Trecensis canonicus , capellanus noster ; Petrus diaconus , clericus noster ; Girardus de Pausiaco , miles . Actum Aquis , anno incarnati Verbi MO CO LXXXO VI0 .
Guido dictus Rufus de Venussa et Elysabeth ejus uxor dederunt nobis IIII0T bichetos frumenti ( a ) . Omnibus presentes litteras inspecturis , ofiicialis curie Autissiodorensis , salutem in Domino . Notum facimus universis quod , in nostra presentia constitutus , Guido dictus Rufus de Venussia , miles , et Elysabeth uxor ejus , coram mandato nostro jurato a nobis ad ipsam ad subscripta audienda specialiter destinato , recognoverunt se dedisse et concessisse ecclesie Pontiniacensi et fratribus ibidem Deo servientibus quatuor bichetos frumenti boni et legitimi , ad mensuram Legniaci Castri , super furnum suum situm apud Venussiam in villa nova super Buchain , quolibet anno percipiendos et habendos in crastino Omnium Sanctorum a fratribus supradictis , fide media promittentes quod contra dictas donationem et concessionem per se vel per alium non venient in futurum . Et ad hoc dictum furnum dictis fratribus obligarunt , volentes et precipientes quod , quicumque post ipsos dictum furnum teneat , dictos quatuor bichetos frumenti persolvat ad dictum terminum dictis fratribus annuatim , se , quantum ad hec , juridictioni curie Autissiodori supponentes . Dicta autem domina recognovit quod id fecerat spontanea , non coacta nec circumventa . Actum anno Domini M ° CCO XLO VIIO .
Ego Petrus comes Autissiodorensis et Tornodorensis , notum facio universis presentibus pariter et futuris quod donavi imperpetuum et quitavi Deo et ecclesie Pontigniacensi et fratribus ibidem Deo servientibus Stephanum Corchetum de Tornodoro cum uxore et liberis et omni possessione sua , immunem et liberum ab omni consuetudine et justicia . Donavi etiam dicte ecclesie centum arpenta de bosco Barri preter alias donationes que in aliis cartis continentur . Preterea , cum baillivi mei consuetudines polanorum et cordarum a fratribus Pontigniacensibus in domo eorum que est juxta Autissiodorum , exigerent , cognito per bonorum virorum testimonium me nichil juris in hoc habere , dictam domum super hoc imperpetuum quitavi et semper in bona pace super hoc esse concessi . Et ut ista perpetue stabilitatis robur optineant , presentem paginam sigilli mei munimine roboravi . Actum anno Incarnationis dominice M ° CCO decimo , mense julio .
In nomine sancte et individue Trinitatis . Guillelmus , comes Nivernensis , notum volo fieri omnibus hominibus presentibus et futuris quod Guillelmus de Chéu concessit fratribus et ecclesiae Pontiniacensi terram quam habebat apud Autisiodorum , et domum et quicquid in eadem terra est , jure perpetuo possidendum ; quae terra a dextera et a sinistra parte juncta est terrae Leterici et pertingit usque ad vineam Bernardi Divionensis et superius usque ad viam quae ducit ab Autisiodoro usque ad villam Monestol , et inferius usque ad fluvium Ichaunam . Hoc ego ipse Guillelmus , comes Nivernensis , laudavi , de cujus feodo illa terra est . Hoc etiam laudaverunt Guiardus de Claire et Lora uxor ejus et soror ipsius Guillelmi de Cheu , Aaliz et Lora , filiae ejusdem Guiardi , Gaufridus Botaudus et Alturresa uxor ejus et filii ejus Girardus et Herbertus et Ridlandis , filia ejus . Hoc etiam concesserunt et laudaverunt Hugo de Villa Moron et Martinus , filius Hawini Sergent , homines ipsius Guilelmi , qui in ipsa terra laboraverant et vineam ibi plantaverant , et filii Hugonis Bonardus et Johannes , et Ermengardis uxor Martini et filius ejus Martinus . Testes sunt : Petrus decanus de Chableia et Guillelmus de Asneriis , Odo de Malliaco , Josbertus canonicus Sancti Mariani , Herbertus de Til , Guiardus Jarruns , Stephanus de Germiniaco , Constantius presbiter , Guillelmus de Pruneto et Odo Rufinus . Actum anno ab Incarnatione Domini M ° C ° LX ° VII ° .
Petrus , comes Nivernensis , dedit nobis centum arpenta de nemore de Bar ( a ) . Ego Petrus , comes Autisiodori et Tornodori , notum fieri volo presentibus et futuris quod centum arpenta de nemore de Bar , quod est juxta Autisiodorum et choeret nemori Pontiniacensi , pro salute anime mee et Y [ olandis ] uxoris mee et liberorum meorum necnon et pro anima Agnetis , quondam illustris comitisse Nivernensis , karissime conjugis mee , domui Pontiniacensi , in qua , Deo volente , ego et Y [ olandis ] conjux mea post mortem habebimus sepulturam , dedi in elemosinam ipsam ipsamque elemosinam contra omnes homines garantizabo , volens ut pro hujus elemosine benefitio temporali , annuatim in die anniversarii [ mei ] ( b ) et Y [ olandis ] uxoris mee a fratribus Deo ibidem servientibus in perpetuum orationum suarum commercium spirituale recipiamus . Ut autem donatio hujus elemosine mee memorate domui rata et firma sit , in perpetuum eam feci presenti pagine annotari et sigilli mei testimonio confirmari . Actum Tornodori , anno gratie MOCCO quarto , mense novembri .
Herveus comes Nivernensis dedit nobis quinquaginta arpenta de nemore de Bar et concedit commutationem de Sancta Porcaria et de Laurento ( a ) . Ego Petrus , comes Autisiodori et Tornodori , notum facio universis presentibus pariter et futuris quod Herveus comes Nivernensis et Matildis comitissa , filia mea , uxor dicti Hervei , me vidente et audiente , laudaverunt et concesserunt commutationem quam venerabilis et bone memorie Willelmus quondam comes Nivernensis fecit cum domo Pontigniaci super Sanctam Porcariam et Laurento , prout in litteris dicti comitis Willelmi , quas domus Pontiniaci penes se habet , plenius continetur . In augmentum etiam predicte domus dederunt dictus Herveus et M [ atildis ] uxor ejus dicte domui quinquaginta arpenta de boscho ( 4 ) de Bar , me volente , laudante et concedente , $ a predicta domo in perpetuum possidenda . Rogaverunt etiam me dictus comes et uxor ejus ut hoc manucaperem et super hoc litteras meas dicte domui traderem . Actum anno Domini MO CCO quinto , mense augusto .
Agnes , comitissa Nivernensis , dedit nobis XL arpenta de nemore de Bar ( e ) . Ego Agnes comitissa Nivernensis . Noverint universi presentes pariter et futuri quod , ad voluntatem et petition em domine matris mee Mathildis comitissa , sicut fecit vir meus dominus Petrus comes Nivernensis , sic quoque et ego concessi atque laudavi ecclesie de Pontiniaco , in manu domini Mainardi abbatis , quicquid eidem loco pro animabus suis jam contulerant tam pater meus dominus Guido comes quam predicta mater mea . Ipsa autem beneficia nominatim sunt hec : clausum videlicet Sancti Martini , quod habebant apud Autissiodorum ; deinde XL arpenta nemoris apud Autissiodorum , in nemore quod dicitur de Bars . Ad ultimum , si qua alia forte beneficia precedentes comites Nivernis prefato monasterio indulserunt , ego quoque post virum meum ea illi laudo atque confirmo . Ut vero presens scriptum ratum habeatur in perpetuum atque inconcussum , proprii sigilli nostri impressione illud munio et testibus subter annotatis corroboro : domina Mathildis mater mea , Narjodus de Tuciaco , Droco de Merlo , Guido de Guarlanda , Hugo Godart , Johannes vicecomes de Legni , Petrus de Curceun . Actum est hoc apud castrum de Clamici , anno ab Incarnatione Domini millesimo centesimo octogesimo quarto .
Gilo de Torneello dedit nobis quandam domum apud Autissiodorum ( a ) Noscant omnes tam futuri quam presentes quod quedam domus accedit Petro comiti Nivernensi apud Autissiodorum a Stephano de Trecis . Prefatus siquidem comes hanc domum dedit Guillelmo de Baiis ; Guillelmus vero domum vendidit Giloni de Torneello . Gilo autem nominatam domum et emptionem domus dedit , pro remedio anime sue , ecclesie Beate Marie de Pontigniaco et fratribus ibidem Deo servientibus , laudante et concedente Petro comite Nivernensi ; similiter prenominatus Stephanus Trecarum , in extremis positus , domum ecclesie Pontiniaci destinaverat . Hujus rei testes hii : Guillelmus de Torneello , filius Gilonis , qui hoc donum laudavit pariter et concessit ; Letericus , Milo frater ejus , Gaufridus Joscerrani ( 6 ) , Fulco de Vineolis , Theobaldus scutifer , Balduinus porterius , Gaufridus capellanus comitis . Quod ut ratum sit et stabile , predictus comes Petrus huic presenti cartule sigillum suum apponi jussit . Actum publice apud Altissiodorum ( c ) , anno incarnati Verbi MO c ° LXXXO VIIO .
Petrus comes Nivernensis concedit beneficia que contulit nobis Guido , comes Nivernensis ( a ) . Ego Petrus comes Nivernensis . Noverint universis presentes pariter et futuri quod , ad voluntatem et petitionem domine Mathildis comitisse , socrus mee , concessi et laudavi ecclesie de Pontiniaco , in manu Mainardi abbatis , quicquid eidem loco pro suis animabus contulerant tam Guido comes vir ejus quam ipsa . Ipsa autem beneficia nominatim sunt hec : clausum videlicet Sancti Martini , quod habebant apud Autissiodorum ; deinde XL arpenta nemoris juxta Autissiodorum , in nemore quod dicitur de Bars . Ad ultimum , si qua alia forte beneficia precedentes me comites Nivernis predicto loco indulserunt , ego quoque laudo atque confirmo . Ut autem presens scriptum ratum habeatur et inconcussum , proprii sigilli nostri impressione munio et testibus subter annotatis corroboro : Mathildis mater comitissa , Narjodus de Tuciaco , Droco de Merlo , Guido de Guarlanda , Hugo Godart , Johannes vicecomes de Legni , Petrus de Curceun . Actum est hoc apud castrum de Clamici , anno ab Incarnatione Domini millesimo centesimo octogesimo quarto .
Opilio civis Januensis dedit nobis viginti solidos fonium ( a ) . Ego Opitio de Castro , civis Januensis , omnibus notum facio tam presentibus quam futuris quod ego , pro remedio anime mee et patris mei necnon et omnium predecessorum meorum , dedi ecclesie Pontiniaci et fratribus ibidem Deo servientibus viginti solidos fortium nivernensium annuatim percipiendos de triginta et quinque libris quas domina Mathildis comitissa Nivernensis dedit eidem Opitioni , annuatim percipiendos in cordis et pullanis de Autissiodoro ad octabas beati Johannis Baptiste . Quod ut ratum sit et firmum , presentes litteras sigilli mei munimine roboravi . Actum anno Domini MO CCO XXO quarto .
Petrus , comes Tornodori et Autissiodori , dedit nobis tres bichetos avene ( b ) . Ego Petrus , comes Tornodori et Autisiodori , notum volo fieri presentibus et futuris quod Dei amore donavi et quitavi karissimis in Christo amicis meis abbati et conventui de Pontiniaco tres bichetos avene ad rasum et ix denarios qaos debebant censuales de clauso Sancti Martini , quod eis dedit pro remedio anime sue nobilis vir Guido comes Nivernensis . Ut autem hoc donum firmum sit et stabilius , presentem cartulam sigillo meo confirmavi . Datum anno Verbi incarnati MO CCO , mense octobri .
De compositione facta inter ecclesiam Sancti Martini et ecclesiam Pontiniaci ( a ) . Domno Stephano , priori Pontiniaci , et ejusdem loci conventui necnon et omnibus cartulam presentem visuris , Vitalis , dictus abbas Sancti Martini Trecensis , et ejusdem ecclesie conventus , salutem in domino . Notum fieri volumus tam presentibus quam futuris quod controversia de nemore Francorum que inter nos et ecclesiam Pontiniaci versabatur , tali compositione finita est : vos enim prefatum nemus in tres equas partes dividetis et nos unam e tribus , quam voluerimus , eligemus et immunem ab omni decima et custodia , quam vos per totum nemus prius habebatis , libere et in pace deinceps possidemus . Si vero illa tercia pars , quam nos nobis eligerimus possidendam , intra reliquum nemus vestrum inclusa forte fuerit , vos providebitis nobis certam aliquam viam justam et rationabilem per quam tam nos quam homines nostri et animalia nostra ad nemus nostrum accessum et recessum libere habeamus . Conditio tamen hec interest quod in ipsa tercia parte nostra animalia vestra usuario et pastura , quolibet anni termino , libere et plene fungentur . Si autem evenerit quod aliquo anno pastura glandium vendibilium in nostra tercia parte habundaverit , a festo sancti Remigii usque ad festum beate Cecilie animalia vestra in ipsam terciam partem mittere differetis .
Petrus de Orto et Petrus de Villa Ferreoli nobis dederunt quandam vineam ( a ) . H . , Autissiodorensis officialis , omnibus presentes litteras inspecturis , salutem in Domino . Noverint universi quod Petrus de Orto et Petrus de Villa Ferreoli , milites , coram nobis constituti , recognoverunt se vendidisse fratribus de Pontigniaco duas partes vinearum quas habebant apud Autissiodorum , juxta cellarium de Pontigniaco , pro quatuor viginti libris pruv . ; et residuam terciam partem , Dei amore et animarum suarum parentumque suorum remedio et salute , in perpetuam elemosinam donavisse . Ipsi vero milites dictam venditionem et donationem tenentur garantire . Hanc autem donationem et venditionem concesserunt et laudaverunt nobilis mulier B . , uxor dicti Petri de Orto , et liberi eorumdem . In cujus rei memoriam et testimonium , ad petitionem par--tium , presentes litteras fecimus annotari et sigilli nostri testimonio roborari . Actum anno Gracie MO CCO octo decimo .